คือหนูมีอาการแบบนี้มาสักพักแล้วค่ะคือ เจ็บบริเวณหน้าอกด้านซ้ายใต้ราวนมตรงกับหัวใจค่ะ เวลาเหนื่อยหรือหัวใจเต้นแรงๆ จะรู้สึกเจ็บค่ะแต่ทนได้ เคยเป็นเมื่อนานมาแล้วแต่พักนี้ก็กลับมาเป็นอีกค่ะ เป็นๆหายๆ หน้ามืดบางครั้ง หายใจไม่ค่อยทัน และมีอาการเจ็บตรงช่องท้องตรงกลางบริเวณกระเพาะ และบริเวณซี่โครงด้านซ้ายค่ะ แล้วหนูนอนดึกค่ะ ข้าวเช้าไม่ค่อยได้ทาน บางครั้งก็นานเกินค่ะ
สวัสดีค่ะ อาการเจ็บหน้าอกด้านซ้าย อาจเกิดจาก-โรคกระเพาะอาหารหรือลำไส้ส่วนต้นอักเสบ อาจทำให้จุกแน่นลิ้นปี่ได้ มักเกิดสัมพันธ์กับอาหารเช่นก่อนหรือหลังอาหาร-โรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้-โรคเกี่ยวกับปอดทำให้หายใจไม่สุด แต่มักมีอาการอื่นเช่นไอเรื้อรังร่วมด้วย-โรคเกี่ยวกับหัวใจเช่นหัวใจวายหรือทำงานไม่เท่าคนปกติ มักเหนื่อยเวลาออกแรง ขาบวม นอนราบไม่ได้ หายใจลำบากถ้าเจ็บลามไปช่องท้องและใต้ซี่โครงซ้ายด้วย จะนึกถึงโรคกระเพาะอาหารอักเสบมากที่สุดการดูแลตัวเองเบื้องต้นดื่มน้ำมากๆ รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมง หลีกเลี่ยงการทำงานหรือยกของหนักไปก่อนการให้ได้การวินิจฉัยที่แน่นอนคงต้องตรวจร่างกายตามระบบที่กล่าวไปร่วมด้วยค่ะ หากเจ็บจุกแน่นมาก มีอาการเหมือนโรคหัวใจดังกล่าวไป ถ่ายดำ กินได้น้อย น้ำหนักลดอย่างรวดเร็ว ควรรีบไปพบแพทย์